Հյուսիսային Իրաքում գտնվող Քուրդիստանի ինքնավար հանրապետությունը դե ֆակտո անկախ է: Ունի իր կառավարությունը, բանակը, դրոշը, ինչպես նաև` ներկայացուցչություններ աշխարհի տարբեր պետություններում: Եվ, փաստորեն, սիրիական ճգնաժամով փորձ է արվում եղածին ավելացնել հյուսիսային Սիրիայի քրդական շրջանը: Սա է իրականում ԱՄՆ-ի կողմից վարվող քաղաքականության հիմնական նպատակը, որը հնարավորություն կտա Թուրքիայի սահմանի հարևանությամբ` Իրաքի հյուսիսից մինչև Եփրատ գետն ընկած հատվածում, բարելավել քրդական պետության դիրքերը: Մինչդեռ թուրքական զորքերի ցամաքային գործողությունների նպատակն է խոչընդոտել այս երկու քրդական շրջանների միավորումը: Եվ այս առումով բավական ուշագրավ էր սկզբում սիրիական հատվածում ռուսական ներկայության ամրապնդումը, ապա նաև իր ազդեցությունը մեծացնելուն միտված քայլերը: